Valtioneuvoston asetus

lääkkeen määräämisen edellyttämästä koulutuksesta annetun valtioneuvoston asetuksen muuttamisesta

Valtioneuvoston päätöksen mukaisesti

*muutetaan* lääkkeen määräämisen edellyttämästä koulutuksesta annetun valtioneuvoston asetuksen (1089/2010) 6 §:n 2 momentti ja 7 § sekä

*lisätään* 4 §:ään uusi 3 momentti seuraavasti:

4 §

Koulutuksen sisältö

— — — — — — — — — — — — — — — — — — — — — — — — — — — — — —

Opiskelija saa lääkkeenmääräämiskoulutusta suorittaessaan korkeakoulun päätöksen mukaisesti lukea hyväkseen muussa kotimaisessa tai ulkomaisessa korkeakoulussa taikka muussa oppilaitoksessa suorittamiaan opintoja sekä korvata lääkkeenmääräämiskoulutukseen kuuluvia opintoja muilla samantasoisilla opinnoilla.

6 §

*Kelpoisuus koulutukseen*

— — — — — — — — — — — — — — — — — — — — — — — — — — — — — —

Koulutukseen otettavalla tulee olla vähintään kolmen vuoden käytännön kokemus sillä tehtäväalueella, jolla hän tulee lääkettä määräämään.

7 §

*Todistus*

Korkeakoulu antaa opiskelijalle todistuksen koulutuksen suorittamisesta. Todistukseen merkitään koulutuksen laajuus, osaamiskokonaisuudet ja niiden näyttö, tieto koulutukseen sisältyvää käytännön opiskelua ohjanneesta lääkäristä, tieto 4 §:n 3 momentissa tarkoitetuista hyväksiluetuista ja korvatuista opinnoista sekä tieto siitä, että kyseessä on terveydenhuollon ammattihenkilöistä annetun lain 14 §:n 3 momentissa tarkoitettu rajatun lääkkeenmääräämisen erikoispätevyyden edellyttämä koulutus.

———

Tämä asetus tulee voimaan päivänä kuuta 20 .